Spoluzakladateľ populárnej sociálnej siete Reddit Alexis Ohanian uviedol, že kryptomeny vstúpili do takzvanej "krypto-jari". Presvedčili ho k tomu výrazné pokroky týkajúce sa rozvoja blockchain technológii a vzniku nových kvalitných aplikácii.
,,Sledujeme tam obrovský pokrok, pokiaľ ide o špičkových inžinierov, vývojárov, návrhárov, vytvárajú sa skutočné riešenia na vrchole blockchainu," uviedol v rozhovore pre Yahoo Finance. ,,V tejto infraštruktúre vidím skutočne špičkové talenty a to je pre mňa na tom celom najzaujímavejšie."
Ohanian prezradil, že určitú časť svojho majetku drží v kryptomenách, ktoré považuje za typ zabezpečenia voči ostatným trhom. ,,Je zaujímavé sledovať, ak sa obchodníci z Wall Street teraz dostávajú do kryptomien a kupujú si Bitcoiny. Stále viac sa ukazuje, že tu (Bitcoin) zostáva."
Ebook: TOP 5 AI kryptomien
Dostupné na stiahnutie
Reddit, ktorý spolu zakladal, uviedol začiatkom tohto mesiaca novú funkciu postavenú na Ethereum. Ide o odmeňovací systém pre užívateľov za tvorbu obsahu. Zatiaľ funguje na testnete Rinkeby, koncom roka by mal ale prejsť na mainnet Ethereum. Užívatelia Redditu sú za svoju aktivitu odmeňovaní bodmi s názvami Bricks a Moons. Reddit je popri Twitteri, na čele ktorého stojí Jack Dorsey, ďalšou významnou platformou, ktorá fandí kryptomenám. O niečo otáznejšie je to v súvislosti s Facebookom, ktorý pripravuje vlastnú stablecoin kryptomenu, no jeho postoj voči tradičným kryptomenám typu Bitcoinu je otázny.